U KAŠTEL SUĆURCU su jučer popodne tijekom karnevalske povorke provezli kamion s maškarama odjevenim u dresove Crvene zvezde, a sve je bilo popraćeno Bajaginom pjesmom Zvezda, javlja Dalmatinski portal.

Maškare odjevene u dresove Crvene zvezde su potom "napali" muškarci odjeveni u trenirke i s palicom u ruci, pri čemu je jedan zvezdaš skočio u more, što je jasna aluzija na nedavni sramotni napad na vaterpoliste na splitskoj Rivi.

Tijekom "napada" iz razglasa se čuo glas spikerice koja je imitirala vijest o događaju u slučaju da netko ne shvati o čemu je riječ.

Tekst se nastavlja ispod oglasa

U sjeni tog događaja pomalo je ispod radara prošlo spaljivanje krnje. Ove su godine, naime, Kaštelani spalili lutku Milorada Pupovca, javlja Dalmatinski portal.